ŉ Avontuur wat nie ontstaan om ŉ kampvuur nie, kan nie vertrou word nie – skryf dit neer as jy nie dit geweet het nie.
10min later en die datum & die eindbestemming word gefinaliseer. Hierdie sal natuurlik binne minute voorgelê word aan die beter-helftes, om seker te maak jy word nie per ongeluk in nog ŉ kinder partytjie geboelie nie.
Die res van die konvooi vertrek net so na 3pm uit Wellington en kom die aand laat by Klein Pella aan. Teen die tyd het ek natuurlik seker gemaak die vuur brand al hoog terwyl die wêreld om ons koud raak.
Na ete kom Frans met ŉ gevaarlike klein bottel (Withond soos baie hom ken) houding daaraan. Die vorige aand het daar ŉ skokkende voorval plaasgevind waar ŉ individu (Jacques) ŉ verversing’tjie vir homself geskink het en nie die groep gevra het of hulle ook ietsie kouds vir die keel verlang nie. Dus was dit ons plig om die arme verlore siel te herinner dat jy nie daai voetfout weer moet begaan nie. Ou Frans skiet die knaap ŉ kort glasie plofstof, skuus Witblitz/Withond in. Snaaks hoe so klein glasie anergie so groot man se gesig skeef kan trek en skielik is daar trane in die oë, maar hy mis seker maar net sy hond tuis…
Die dag is sommer van vroeg af warm en middagete word langs die rivier geniet by Melkhoutboom. Skaars het die voertuie gestop en die kinders is reeds in die water. Daar was nie eers tyd vir swembroeke nie.
Terwyl Jacques se vleis pot op die kole prut, het Frans & Paul die nodige voorbereiding gedoen vir hulle afval pot. Die aand was daar soos konings geëet.
Oom Rey se kennis rakende die area is ongelooflik en as hy praat hang die kinders aan sy lippe. Elke koppie & boom word uit gewys. As die radio’s stil word skiet hy ons met vasvra vrae en dan is dit ŉ groot speletjie (meeste raai maar) wat die regte antwoord is.
Ons sou die aand kamp by Tierhoek wat in die Richtersveld bewarings gebied geleë is aan die voet van die Ploegberg berge. Die uitsig van die vlaktes vanuit die kloof is soos ŉ skildery. Elke uur verander die kleur skema en kort-kort staan jy oop mond en staar net die vlaktes in.